cyanic-selkie/wikianc huggingface dataset:
Πούντσακ Τζάγια
Ορειβασία
Όταν η Ινδονησία ανέλαβε τον έλεγχο της επαρχίας το 1963, η κορυφή μετονομάστηκε σε 'Πούντζακ Σουκάρνο' ή Σουκάρνο Πικ, παίρνοντας το όνομα του προέδρου της Ινδονησίας. Αργότερα άλλαξε σε Πούντσακ Τζάγια. Πούντσακ σημαίνει κορυφή του βουνού και Τζάγια σημαίνει 'νίκη', 'νικηφόρος' ή 'ένδοξος'. Το όνομα Πυραμίδα Κάρστεντζ είναι ακόμα σε χρήση μεταξύ των ορειβατών.
Η πρόσβαση στην κορυφή απαιτεί κυβερνητική άδεια. Το βουνό ήταν κλειστό σε ορειβάτες και τουρίστες μεταξύ του 1995 και του 2005. Από το 2006, η πρόσβαση είναι δυνατή μέσω διαφόρων πρακτορείων τουρισμού και περιπέτειας.
Γεωλογία
Η Πούντσακ Τζάγια είναι η υψηλότερη κορυφή της κεντρικής οροσειράς, που δημιουργήθηκε στην ύστερη Μειόκαινο της μελανησιακής ορογένεσης η οποία προκλήθηκε από τη σύγκρουση της Αυστραλιανής και της πλάκας του Ειρηνικού και συντίθεται από ασβεστόλιθο της μέσης Μειόκαινου.
Παγετώνες
Παρόλο που η κορυφή δεν έχει πάγο, υπάρχουν αρκετοί παγετώνες στις πλαγιές της, στους οποίους περιλαμβάνεται ο παγετώνας Κάρστενς, ο Γουέστ Νόρθγουολ Φερν, ο Ιστ Νόρθγουολ Φερν και ο πρόσφατα εξαφανισμένος παγετώνας Μέρεν στην κοιλάδα Μέρεν. Καθώς η περιοχή είναι ισημερινή, υπάρχει μικρή αλλαγή της μέσης θερμοκρασίας κατά τη διάρκεια του έτους (around 0.5 °C) και οι παγετώνες αυξομειώνονται ελαφρά σε εποχιακή βάση. Ωστόσο, η ανάλυση του βαθμού μείωσης αυτών των σπάνιων ισημερινών παγετώνων από ιστορικά αρχεία δείχνει ότι υπέστησαν σημαντική υποχώρηση από τη δεκαετία 1850, κατά την εποχή της μικρής παγετώδους που επηρέασε το βόρειο ημισφαίριο, υποδεικνύοντας τοπική αύξηση της θερμοκρασίας περίπου 0.6 °C ανά αιώνα μεταξύ του 1850 και του 1972.
Ο παγετώνας στο Πούντσακ Τρίκορα στα όρη Μαόκε εξαφανίστηκε εντελώς μεταξύ του 1939 και του 1962. από τη δεκαετία του 1970, μαρτυρίες δορυφορικών λήψεων υποδεικνύουν ότι οι παγετώνες του Πούντσακ Τζάγια υποχωρούν γοργά. Ο παγετώνας Μέρεν εξαφανίστηκε μεταξύ του 1994 και του 2000. Αποστολή υπό τον παλαιοκλιματολόγο Λόνι Τόμσον το 2010 ανακάλυψε ότι οι παγετώνες εξαφανίζονται με ρυθμό 7 μέτρων πάχους ανά έτος και αναμένεται να εξαφανιστούν περί το 2015.
Εξωτερικοί σύνδεσμοι
Κατηγορία:Βουνά της Ασίας Κατηγορία:Γεωγραφία της Ινδονησίας
Κλεομένης Γ΄ της Σπάρτης
Πρώτα χρόνια
Ο Κλεομένης Γ΄ γεννήθηκε στην Αρχαία Σπάρτη, γονείς του ήταν ο Λεωνίδας Β΄ και η σύζυγος του Κρατησίκλεια, δεν είναι γνωστό το ακριβές έτος που γεννήθηκε, σύμφωνα με τον ιστορικό Πέτερ Γκριν βρισκόταν την περίοδο (265 π.Χ. - 260 π.Χ.). Ο πατέρας του Λεωνίδας Β΄ αντιτάχθηκε στις μεταρρυθμίσεις του βασιλιά των Ευρυπωντιδών Άγις Δ΄ και εξορίστηκε από τη Σπάρτη αφού αναγκάστηκε να βρει καταφύγιο στον ναό της Αθηνάς (262 π.Χ). Στη θέση του τοποθετήθηκε ο γαμπρός του Κλεόμβροτος Β΄ που ήταν οπαδός του Άγις Δ΄. Ο πατέρας του εκμεταλλεύτηκε ωστόσο μια εκστρατεία του Άγις στον Ισθμό της Κορίνθου για να ανατρέψει τον Κλεόμβροτο που βρήκε καταφύγει στον ναό. Ο Άγις Α΄ συνελήφθη κατόπιν και εκτελέστηκε μαζί με πολλά μέλη της οικογένειας του. Την περίοδο που εκτελέστηκε ο Άγις Δ΄ ο Κλεομένης ήταν περίπου 18 χρονών και αναγκάστηκε να παντρευτεί ύστερα από πίεση του πατέρα του τη χήρα του Αγιάτις που ήταν πλούσια κληρονόμος. Ο θρύλος λέει ότι ο μικρός Κλεομένης κυνηγούσε στο δάσος και έλαβε μήνυμα από τον πατέρα του να επιστρέψει στα ανάκτορα όπου βρήκε έκπληκτος μια διακοσμημένη γαμήλια αίθουσα. Ο μικρός Κλεομένης ρώτησε τον πατέρα του ποιος είναι ο γαμπρός, ο Λεωνίδας Β΄ του απάντησε ότι είναι ο ίδιος με τη χήρα του δολοφονημένου Άγις, δεν ήθελε στην αρχή επειδή τον σύζυγο της δολοφόνησε ο πατέρας του αλλά ο γάμος τελικά προχώρησε.
Ο Κλεομένης Γ΄ ανέβηκε στον θρόνο της Σπάρτης με τον θάνατο του πατέρα του (235 π.Χ.), ήταν θαυμαστής των μεταρρυθμίσεων του Άγις και αποφάσισε να τις συνεχίσει. Την ίδια εποχή η Αχαϊκή Συμπολιτεία υπό την ηγεσία του Άρατου προσπάθησε να καταλάβει όλη την Πελοπόννησο, όταν έμαθε ο Άρατος ότι πέθανε ο Λεωνίδας ξεκίνησε επιθέσεις σε όλες τις Αρκαδικές πόλεις που συνόρευαν με την Αχαΐα. Ο Πλούταρχος γράφει ότι ο στόχος του Άρατου ήταν να ερευνήσει τις κινήσεις των Σπαρτιατών. Οι πόλεις Τεγέα, Μαντίνεια Αρκαδίας, Καφυά και Ορχομενός Αρκαδίας που ήταν σύμμαχοι με την Αχαϊκή Συμπολιτεία συμμάχησαν με τη Σπάρτη (229 π.Χ.). Ο ιστορικός Πολύβιος και ο λεξικογράφος Ουίλλιαμ Σμιθ γράφουν ότι ο Κλεομένης Γ΄ κατέλαβε τις πόλεις με προδοσία, ο Ρίτσαρντ Τάλμπερτ, σύμφωνα με τον Πλούταρχο τις κατέλαβε με δικό τους αίτημα. Την ίδια χρονιά οι Έφοροι έστειλαν τον Κλεομένη να καταλάβει το Αθήναιον, ένα αμφιλεγόμενο κάστρο στα σύνορα της Σπάρτης με τη Μεγαλόπολη. Ο Κλεομένης κατέλαβε το κάστρο, την ίδια χρονιά η Αχαϊκή Συμπολιτεία αποφάσισε να του κηρύξει τον πόλεμο. Ο Άρατος αποφάσισε να προχωρήσει σε νυχτερινή επίθεση στην Τεγέα και τον Ορχομενό αλλά όταν είδε ότι σε αυτές τις πόλεις οι οπαδοί του δεν μπορούσαν να τον βοηθήσουν προτίμησε να οπισθοχωρήσει. Ο Κλεομένης Γ΄ έμαθε για τη νυχτερινή επίθεση, έστειλε απεσταλμένους στον Άρατο και τον ρώτησε για τον σκοπό της εκστρατείας. Ο Άρατος του απάντησε ότι ήθελε να τον σταματήσει να εξοπλίσει το Αθηναίον, ο Κλεομένης ανταπάντησε "αν είναι αυτό όλο το πράγμα πές μου να σου φέρω φωτιά και σκάλες".
Κλεομένειοι Πόλεμοι
Ο Κλεομένης Γ΄ βάδισε στην Αρκαδία αλλά στη συνέχεια κλήθηκε ξανά από τους εφόρους, όταν ο Άρατος κατέλαβε την Καφυά οι Έφοροι τον έστειλαν ξανά. Λεηλάτησε την περιοχή του Άργους με 5.000 άντρες αλλά στη συνέχεια τον αντιμετώπισε στο Παλλάντιο ο αρχηγός της Αχαϊκής Συμπολιτείας Αριστόμαχος Β΄ με 20.000 πεζούς και 1.000 ιππείς. Ο Άρατος που συνόδευσε τον Αριστόμαχο σαν σύμβουλος τον πίεσε να οπισθοχωρήσει. Ο Σμιθ συμφωνεί με την εκτίμηση του Άρατου ότι οι 20.000 Αχαιοί δεν είναι ισοδύναμοι με 5.000 Σπαρτιάτες. Οι επιτυχίες αυτές έδωσαν θάρρος στον Κλεομένη, όταν έμαθε ότι επιτέθηκε ο Άρατος στη σύμμαχο της Σπάρτης Ήλιδα ετοιμάστηκε να τον αντιμετωπίσει, τον συνάντησε στο Λύκαιο όρος και τον λεηλάτησε. Ο Άρατος εκμεταλλεύτηκε ωστόσο φήμες ότι έπεσε σε μάχη και κυρίευσε τη Μαντίνεια Αρκαδίας, το γεγονός αυτό ανέκοψε τις προσπάθειες του Κλεομένη.
Ο Ευρυπωντίδης βασιλιάς της Σπάρτης Ευδαμίδας Γ΄ γιος του Άγις Δ΄ και της Αγιάτις πέθανε πρόωρα. Ο Κλεομένης Γ΄ ανακάλεσε τον θείο του Αρχίδαμο Ε΄ που είχε δραπετεύσει μετά την εκτέλεση του Άγις στην Αρχαία Μεσσήνη αλλά όταν επέστρεψε στη Σπάρτη δολοφονήθηκε. Δεν είναι γνωστό αν συμμετείχε ο Κλεομένης στη δολοφονία, ο Πολύβιος λέει ότι τη διέταξε αλλά ο Πλούταρχος το απορρίπτει. Αφού δωροδόκησε πρώτα τους Εφόρους για να πετύχει την υποστήριξη τους ο Κλεομένης Γ΄ βάδισε στη Μεγαλόπολη και ξεκίνησε την πολιορκία των Λεύκτρων. Την εποχή που ο Κλεομένης πολιορκούσε το χωριό έφτασε ένας Αχαϊκός στρατός υπό την ηγεσία του Άρατου και επιτέθηκε στους Σπαρτιάτες. Στην αρχική τους επίθεση ο Κλεομένης τους απέκρουσε αλλά κατόπιν ο αρχηγός του Αχαϊκού ιππικού Λυδιάδοας της Μεγαλόπολης δεν άκουσε τις διαταγές του Άρατου να μην καταδιώκει άλλο τους Σπαρτιάτες επειδή το έδαφος ήταν επικίνδυνο. Ο Κλεομένης Γ΄ ανασυγκρότησε τις δυνάμεις του, εισήλθε στο κύριο σώμα του Αχαϊκού ιππικού και τους συνέτριψε. Βέβαιος για την ισχυρή θέση του αποφάσισε ο Κλεομένης να απαλλαγεί από τους εσωτερικούς του αντιπάλους, όταν ο στρατός του στην Αρκαδία εξαντλήθηκε επέστρεψε στη Σπάρτη έτοιμος να ξεκινήσει τις μεταρρυθμίσεις που αναζητούσε. Όταν έφτασε στην πόλη έδωσε εντολή στους οπαδούς του να θανατώσουν τους Εφόρους, οι πέντε δολοφονήθηκαν, μόνο ο έκτος ο Αγύλαιος δραπέτευσε σε έναν ναό, ο Κλεομένης Γ΄ ήταν έτοιμος να ξεκινήσει τις μεταρρυθμίσεις.
Μεταρρυθμίσεις
Χρησιμοποιώντας το όνομα του Λυκούργου προσπάθησε να επιβάλει με τη βία τις μεταρρυθμίσεις του, έδωσε τη γη του στο κράτος, ακολούθησε ο θετός του πατέρας, οι οπαδοί του και σε λίγο όλοι οι πολίτες. Η γη μοιράστηκε με ίσα μερίδια σε 4.000 πολίτες αν και το αρχικό σχέδιο ήταν 4.500 πολίτες. Οι μισοί από τους πολίτες ήταν παλιοί κάτοικοι εξόριστοι και οι άλλοι μισοί νέοι κάτοικοι, όλοι έγιναν μισθοφόροι στον Σπαρτιάτικο στρατό που ενισχύθηκε σημαντικά. Η ποσότητα που θα έπρεπε να παραδώσουν οι Είλωτες έπρεπε να βρίσκεται σε απόλυτα νούμερα και όχι με βάση την ετήσια απόδοση. Τα παιδιά ήταν υποχρεωμένα να ακολουθήσουν την παλιότερη Σπαρτιατική αγωγή, οι ενήλικες κάτοικοι επίσης την παλιότερη αγωγή με τη ζωή σε κοινότητες. Ο Κλεομένης Γ΄ αναμόρφωσε τον στρατό του στα Μακεδονικά πρότυπα, έναν αιώνα περίπου μετά την ήττα των Αθηναίων και των Θηβαίων από τους Μακεδόνες στη Χαιρώνεια. Ο στρατός έπρεπε να χρησιμοποιήσει τη Μακεδονική Σάρισα ένα δόρυ μήκους πέντε μέτρων. Ο αδελφός του Ευκλείδας Αγιαδών έγινε τέλος ο πρώτος Αγιάδης βασιλιάς στον θρόνο των Ευρυποντιδών. Η Μαντίνεια Αρκαδίας ζήτησε από τον Κλεομένη Γ΄ να την απελευθερώσει από τη φρουρά της Αχαΐας, τα Σπαρτιάτικα στρατεύματα έφτασαν στη Μαντίνεια, την απελευθέρωσαν από την Αχαϊκή φρουρά και βάδισαν για την Τεγέα. Ο Κλεομένης Γ΄ βάδισε κατόπιν για την Αχαΐα, αντιμετώπισε στη Δύμη την Αχαϊκή Φάλαγγα και τη συνέτριψε. Οι Ολιγαρχικοί ήταν δυσαρεστημένοι έντονα από τις μεταρρυθμίσεις του Κλεομένη αλλά η δυσαρέσκεια αυτή επεκτάθηκε σύντομα σε ολόκληρη την Πελοπόννησο, κατέλαβε σύντομα την Κόρινθο και πολλές άλλες πόλεις στρατηγικής σημασίας. Μεγάλο τμήμα του φτωχού πληθυσμού των Αχαιών ήθελε τις μεταρρυθμίσεις του Κλεομένη, ο ίδιος ωστόσο ήταν αδιάφορος και δέχτηκε να προχωρήσει σε διαπραγματεύσεις ακόμα και με τον ίδιο τον Άρατο.
Μακεδονική επέμβαση
Μετά την αποτυχία των διαπραγματεύσεων ο Άρατος έκανε έκκληση στους Μακεδόνες, ο Αντίγονος Γ΄ Δώσων ήρθε με μεγάλες δυνάμεις, δεν μπόρεσε να σπάσει ωστόσο την αμυντική γραμμή και έφτασε στο Λέχαιον στον Ισθμό της Κορίνθου με βαριές απώλειες. Την ίδια στιγμή το Άργος επαναστάτησε και ο Κλεομένης Γ΄ έπρεπε να στείλει 2.000 άντρες, ο Κλεομένης Γ΄ αναγκάστηκε να εγκαταλείψει τον Ισθμό και να οπισθοχωρήσει στη Μαντίνεια. Μετά την οπισθοχώρηση του Κλεομένη ο Μακεδονικός στρατός μπόρεσε ελεύθερα να βαδίσει στο εσωτερικό της Πελοποννήσου και να φτάσει στην Αρκαδία. Ο βασιλιάς της Αιγύπτου Πτολεμαίος Γ΄ Ευεργέτης είχε στείλει μεγάλη οικονομική βοήθεια στον Κλεομένη Γ΄ αλλά ο Αντίγονος Δώσων του πρότεινε να τη διακόψει, σε αντάλλαγμα θα του παραχωρούσε εδάφη του στη Μικρά Ασία. Ο Κλεομένης Γ΄ γνώριζε ότι η ήττα του ήταν βέβαιη λόγω του τεράστιου Μακεδονικού στρατού και άρχισε να καταστρέφει Πελοποννησιακές πόλεις όπως η Μεγαλόπολη γνωρίζοντας ότι θα πέσουν στα χέρια του. Ακολούθησε η Μάχη της Σελλασίας (222 π.Χ.) στην οποία οι Σπαρτιάτες συνετρίβησαν από το πολυάριθμο Μακεδονικό ιππικό, ελάχιστοι από αυτούς δραπέτευσαν από το πεδίο της μάχης ανάμεσα τους και ο ίδιος ο βασιλιάς.
Εξορία
Ο Κλεομένης Γ΄ επέστρεψε στη Σπάρτη, ζήτησε από τους κατοίκους υποταγή στον Αντίγονο, στη συνέχεια διέφυγε στην Αλεξάνδρεια με την ελπίδα ότι ο βασιλιάς της Αιγύπτου και σύμμαχος του θα τον βοηθούσε να ανακτήσει τον θρόνο του. Ο Πτολεμαίος Γ΄ είχε όμως πεθάνει, ο γιος και διάδοχος του Πτολεμαίος Δ' Φιλοπάτωρ είχε εχθρικές προθέσεις απέναντι του και τον περιόρισε στα ανάκτορα. Το 219 π.Χ. ο Κλεομένης Γ' αφού κατόρθωσε να ξεφύγει, ξεσήκωσε το λαό της Αλεξάνδρειας σε στάση αλλά δεν τον ακολούθησαν. Πριν να συλληφθεί προτίμησε την αυτοκτονία, ενώ ο Πτολεμαίος Δ΄ σκότωσε τα παιδιά του. Έτσι πέθανε ένας μεγάλος στρατηγός, μεταρρυθμιστής, που ένωσε σχεδόν όλη την Πελοπόννησο. Λίγο πριν είχαν επικρατήσει οι αντιμακεδόνες φίλοι του στη Σπάρτη και μόλις έμαθαν το θάνατό του εξέλεξαν βασιλιά τον Αγησίπολις Γ΄ από τη Δυναστεία Αγιαδών, που επειδή ήταν νέος τον επιτρόπευσε ο Λυκούργος Ευρυποντιδών. Σύμφωνα με τον ιστορικό Ουίλιαμ Σμιθ πέθανε ''"ο τελευταίος μεγάλος άντρας που έβγαλε η Αρχαία Σπάρτη και με εξαίρεση τον Φιλοποίμην ολόκληρη η Ελλάδα.
Γλυπτόδους
right|thumb|200px|Σκελετός γλυπτόδοντα Ο γλυπτόδους (αρχαία ελληνικά: γλύφω + ὀδούς = σκαλισμένο ή λαξευμένο δόντι) ήταν ένα προϊστορικό γιγάντιο θηλαστικό. Ήταν πρόγονος του αρμαντίλλο. Ανήκει στην υπερτάξη των ξέναρθρων.
Πλειστόκαινος περίοδος και εξαφάνιση
Έζησε στη Γη, κατά την Πλειστόκαινο εποχή, δηλαδή, εμφανίσθηκε 2,7 με 2 εκατομμύρια χρόνια πριν και εξαφανίσθηκε πριν από 10 με 11,700 χρόνια. Αν και δεν είναι γνωστά πολλά πράγματα για τη ζωή του, πιστεύεται ότι, ζούσε κοντά σε νερό (λίμνες, ρέματα, έλη) της Νότιας Αμερικής (σήμερα: Αργεντινή, Βραζιλία, Ουρουγουάη) και στη Βόρεια Αμερική (σήμερα: Μεξικό, Τέξας, Φλόριντα). Τα ζώα αυτά ήταν, είτε φυτοφάγα, είτε παμφάγα. Η διατροφή τους περιελάμβανε φυτά, έντομα, κουφάρια νεκρών ζώων και γρασίδι. Η εξαφάνισή τους, αποδίδεται στις κλιματικές αλλαγές (Εποχή των πάγων), εξαιτίας των οποίων, είχαν την ίδια τύχη και άλλα μεγαλόσωμα θηλαστικά, όπως ο γιγάντιος κάστορας και ο Διπρωτόδον. Οι άνθρωποι τούς κυνηγούσαν, για το κρέας και το κέλυφός τους, κάτι που οδήγησε στη μείωση του πληθυσμού των γλυπτοδόντων. Χρησιμοποιούσαν τα καβούκια των νεκρών ζώων, για να προστατεύονται από σαρκοφάγα, όπως οι τίγρεις.
Νεώτερα χρόνια
Υπάρχουν απτές αποδείξεις, οι οποίες στηρίζουν ότι, οι πρώτοι άποικοι της Νότιας Αμερικής προστατεύονταν από το χιόνι και τη βροχή από κελύφη γλυπτοδόντων. Τα απολιθώματά του ζώου αυτού, που μελετώνται σήμερα, προέρχονται, συνήθως, από την ουρά του.
Ανατομία
Ο γλυπτόδους προστατευόταν από τα αρπακτικά, με το στρογγυλό, οστέινο τεθωρακισμένο κέλυφός του, το οποίο κάλυπτε, σχεδόν, ολόκληρο το σώμα του, ήταν κατασκευασμένο από 1.000 κόκκαλα, είχε πάχος πάνω από 5 εκατοστά και βρισκόταν στην πλάτη του. Παρ'όλα αυτά, δεν μπορούσε να βάλει το κεφάλι μέσα στο καβούκι του. Ως όπλο, χρησιμοποιούσε τη σκληρή ουρά του. Τα άκρα του ήταν πολύ δυνατά, ώστε να μπορούν να βοηθήσουν στη μεταφορά του κελύφους, κάτι στο οποίο βοηθούσαν και κάποιοι σπόνδυλοι που έμοιαζαν με τους αντίστοιχους των χελώνων. Είχε μήκος, συνήθως, από τρεισήμισι μέχρι πέντε μέτρα, ύψος 1,5 μέτρο και ζύγιζε, περίπου, έναν έως δύο τόνους. Το κεφάλι του ήταν μικρό (περίμετρος κρανίου περί τα 30 εκατοστά), ο λαιμός του κοντός και τα πόδια του κοντόχοντρα. Αξιοσημείωτη είναι η ύπαρξη μυών στη ρινική κοιλότητά τους, των οποίων η χρησιμότητα δεν έχει, ακόμη, εξακριβωθεί. Ουσιαστικά, έμοιαζε με ένα αρμαντίλλο τεραστίων διαστάσεων, το οποίο ήταν σχεδόν αδύνατο να θηρευτεί. Πολλοί τον παρομοιάζουν με το θρυλικό αυτοκίνητο Volkswagen Beetle.
right|thumb|200px|Αναπαράσταση γλυπτόδοντα
Παραπομπές
Κατηγορία:Γλυπτοδοντίδες Κατηγορία:Εξαφανισμένα ζώα Κατηγορία:Εξαφανισμένα θηλαστικά της Πλειστόκαινου Κατηγορία:Προϊστορικά ζώα
Ιουλία Μπίμπα
Η Ιουλία Μπίμπα (31 Μαΐου 1910–26 Φεβρουαρίου 1943) ήταν Ελληνίδα αντιστασιακή, μέλος της ΠΕΑΝ και η μοναδική γυναίκα μεταξύ των πρωτεργατών της ανατίναξης των γραφείων της ΕΣΠΟ την περίοδο της κατοχής.
Βιογραφικά στοιχεία
Η Ιουλία Μπίμπα γεννήθηκε στη Σάμο στις 31 Μαΐου 1910 και το πατρώνυμό της ήταν Γκαρμπολά. Με τον σύζυγό της, Κωνσταντίνο Μπίμπα (1905), ο οποίος ήταν τυφλός εκ γενετής, διέμεναν στην Αθήνα, επί της οδού Πινότση 14, κάτω από τον λόφο του Φιλοπάππου στο Κουκάκι. Η Ιουλία ήταν φτωχή και εργαζόταν ως παραδουλεύτρα, ενώ στον ελεύθερο χρόνο της δίδασκε στο κατηχητικό σχολείο της γειτονιάς της, στην εκκλησία του Αγίου Νικολάου. Εκεί απέκτησε το ψευδώνυμο «δασκαλίτσα» με αποτέλεσμα να θεωρείται ότι ήταν δασκάλα.
Σύμφωνα με επιστολή της μέσα από τη φυλακή, η επιθυμία της να ανακατευτεί στην Αντίσταση ίσως προέκυψε από  «εκείνα τα παλικάρια που κατέβασαν τη γερμανική σημαία από την Ακρόπολη τον Μάιο του 1941 και δεν είχαν μάθει ακόμα τα ονόματά τους», εννοώντας τους Μανώλη Γλέζο και Λάκη Σάντα.
Ημιόλιο
Ημιόλιο ή ημίολο στη θεωρία της μουσικής ονομάζεται η αναλογία 3:2, κυρίως όσον αφορά στο ρυθμικό σκέλος μιας μελωδίας. Ως όρος ετυμολογείται από τις λέξεις «ἡμί» και «ὅλος», απαντώμενος ήδη σε έργα του Ίππασου και του Φιλολάου, όπου περιγράφει το διάστημα «καθαρής πέμπτης». Αργότερα χρησιμοποιήθηκε και από τον Αριστόξενο καθώς και τον Πτολεμαίο για την περιγραφή και άλλων μικρότερων διαστημάτων, όπως το ημιόλιο χρωματικό πυκνόν, το οποίο είναι μιάμιση φορά το μέγεθος του ημιτονίου· δύο χρωματικά πυκνά ισούνται με ένα εναρμόνιο πυκνό.
Ιουλία Μπίμπα
Μάρτιος - Νοέμβριος 1942
Τον Μάρτιο του 1942, η Ιουλία Μπίμπα προσχώρησε στην ΠΕΑΝ (Πανελλήνιος Ένωσις Αγωνιζομένων Νέων), μυημένη από τη φίλη και γειτόνισσά της Αικατερίνη Μπέση. Μαζί με άλλα μέλη της οργάνωσης έγραφαν συνθήματα στους τοίχους της Αθήνας εναντίον των κατακτητών και μοίραζαν παράνομα έντυπα και προκηρύξεις, με στόχο, όπως και άλλες αντιστασιακές οργανώσεις, να κρατούν ψηλά το ηθικό του δοκιμαζόμενου από την πείνα λαού.
Όταν τα μέλη της ΠΕΑΝ αποφάσισαν να ανατινάξουν τα γραφεία της φιλοναζιστικής οργάνωσης ΕΣΠΟ στην Ομόνοια (στη γωνία Γλάδστωνος και Πατησίων), στις 20 Σεπτεμβρίου 1942, ημέρα Κυριακή, η Ιουλία Μπίμπα συμμετείχε στην εκτελεστική ομάδα μαζί με τους Κώστα Περρίκο, Αντώνη Μυτιληναίο και Σπύρο Γαλάτη. Η βόμβα κατασκευάστηκε στο σπίτι της Ιουλίας με δέκα οκάδες δυναμίτη, στις 19 Σεπτεμβρίου 1942. Το επόμενο πρωί τη μετέφερε η ίδια, μέσα σε μια τσάντα για ψώνια, στην Πλατεία Κάνιγγος. Ο Μυτιληναίος και ο Γαλάτης ανέλαβαν την τοποθέτηση και πυροδότησαν το φιτίλι. Από την έκρηξη κατέρρευσε το κτίριο και σκοτώθηκαν 26 ή 39 μέλη της ΕΣΠΟ. Οι Γερμανοί κατηγόρησαν αρχικά το ΕΑΜ για την πράξη και εξαπέλυσαν ανθρωποκυνηγητό, με αποτέλεσμα η βασική ομάδα της ΠΕΑΝ να κρυφτεί σε ένα σπίτι στην Καλλιθέα.
Ημιόλιο
Ο αντίστοιχος λατινικός όρος για το ημιόλιο είναι sesquialtera και αμφότεροι εφαρμόστηκαν για την περιγραφή διαστηματικών σχέσεων. Από τη διαίρεση της χορδής ενός μονόχορδου σε αναλογία 3:2 (δηλαδή στα ⅔) προκύπτει το διάστημα της καθαρής πέμπτης. Ωστόσο από τον 15ο αιώνα κι έπειτα οι δύο όροι χρησιμοποιήθηκαν τόσο για την περιγραφή διαστηματικών όσο και ρυθμικών σχέσεων· ειδικότερα, στη μετρική σημειογραφία της μουσικής του 15ου αιώνα, με τον όρο ημιόλιο περιγράφεται η υποκατάσταση δύο τέλειων αξιών από τρεις ατελείς αξίες.
Ως ρυθμικό στοιχείο
Το ημιόλιο ως ρυθμικό στοιχείο ενυπάρχει σε πολλά είδη μουσικής, τόσο στην παραδοσιακή μουσικής διαφόρων χωρών, όσο και στη λόγια μουσική της Δυτικής Ευρώπης. Ειδικότερα στη μπαρόκ μουσική της Γαλλίας και της Ιταλίας αποτελεί ένα σημαντικό στοιχείο του ρυθμού, συχνά συνδεόμενο με συγκεκριμένους βηματισμούς διαφόρων αυλικών χορών (βλ. σουίτα). Η χρήση του είναι συνυφασμένη με τα μουσικά κομμάτια τρίσημου ρυθμού (δηλαδή σε ρυθμό ¾,⅜, 3/2 και τα παράγωγα αυτών 9/8, 12/8), όπου φαίνεται να λαμβάνει χώρα κυρίως στο τέλος μιας μουσικής περιόδου, συμπίπτοντας με μια τέλεια πτώση. Στο παρακάτω μουσικό παράδειγμα από τη Σονάτα για πιάνο Κ332 του Μότσαρτ, είναι προφανές ότι ενώ ο βασικός ρυθμός μετράται σε υποσύνολα των τριών κρούσεων (τριάδες), το ημίολο παραλλάσσει αυτή τη ρυθμική διαδοχή σε υποσύνολα των δύο κρούσεων. Οπτικό αντίστοιχο του παραπάνω μπορεί να διαβαστεί ως εξής: 1 2 3, 1 2 3, 1 2, 1 2, 1 2.
Ιουλία Μπίμπα
Νοέμβριος 1942 - Φεβρουάριος 1943
Στις 11 Νοεμβρίου 1942, μετά από προδοσία, οι Γερμανοί συνέλαβαν 13 μέλη της οργάνωσης. Προδότης ήταν ο χωροφύλακας Πολύκαρπος Νταλιάνης, συνδετικός κρίκος της ΠΕΑΝ με την αντιστασιακή οργάνωση Όμηρο, ο οποίος δρούσε στην πραγματικότητα ως διπλός πράκτορας και πληροφοριοδότης των Γερμανών. Η αμοιβή που έλαβε ήταν τρεις χρυσές λίρες για κάθε αντιστασιακό.
Ημιόλιο
Το οριζόντιο ημιόλιο
Υποκατηγορία του ημιόλιου αποτελεί το λεγόμενο οριζόντιο ημιόλιο, κατά το οποίο μια μελωδία αποτελείται από τρεις μονάδες κρούσης ακολουθούμενες από δύο ισότιμες κρούσεις.
Ιουλία Μπίμπα
Νοέμβριος 1942 - Φεβρουάριος 1943
Μεταξύ των συλληφθέντων ήταν και η Μπίμπα. Φυλακίστηκε στο Εμπειρίκειο Άσυλο, στην πλατεία Μαβίλη, που είχε επιταχθεί και μετατραπεί σε γυναικεία φυλακή. Εκεί βασανίστηκε, χωρίς όμως να προδώσει κανένα. Στις 31 Δεκεμβρίου 1942 το γερμανικό στρατοδικείο Αθηνών την καταδίκασε δις εις θάνατον "διά πελέκεως", με τις κατηγορίες παράνομης κατοχής όπλων και εκρηκτικών, σαμποτάζ και απόπειρας δολοφονίας.
Ημιόλιο
Το οριζόντιο ημιόλιο
Ένα πολύ γνωστό μουσικό παράδειγμα του παραπάνω είδους αποτελεί το τραγούδι «Αμέρικα» από το μιούζικαλ του Λέοναρντ Μπερνστάιν West Side Story. Εδώ το ημίολο δεν είναι μόνο ρυθμικό αλλά αποτελεί και μετρική μετατροπία, καθώς ο ρυθμός εναλλάσσεται μεταξύ των 6/8 και των 3/4, προσδίδοντας μια αίσθηση επιβράδυνσης.
279
Η τρέχουσα σελίδα αφορά το έτος 279 κατά το Γρηγοριανό ημερολόγιο
Ημιόλιο
Παραπομπές
Κατηγορία:Μουσική θεωρία Κατηγορία:Ρυθμός και μέτρο
279
Το έτος 279 (CCLXXIX ) ήταν ένα κοινό έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Πρόβου και Πατέρνου (ή, λιγότερο γνωστό, το Έτος 1032 από Κτήσεως Κόσμου). Η ονομασία 279 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Ιουλία Μπίμπα
Νοέμβριος 1942 - Φεβρουάριος 1943
Σύμφωνα με τον ιστορικό Κωνσταντίνο Λαγό, μέχρι τότε οι Γερμανοί δεν είχαν εκτελέσει γυναίκα στην Ελλάδα καταδικασμένη σε θάνατο από στρατοδικείο τους. Μάλλον ο τρόπος θανάτου με αποκεφαλισμό είχε να κάνει με το γεγονός ότι ήταν γυναίκα και καθώς στην Ελλάδα δεν γίνονταν τέτοιες εκτελέσεις, η Ιουλία Μπίμπα παρέμεινε φυλακισμένη μέχρι να γίνει η μεταγωγή της στο εξωτερικό για την εκτέλεση της ποινής.
Αποκεφαλίστηκε με γκιλοτίνα σε αίθουσα του δικαστηρίου της 8ης Περιφέρειας της Βιέννης, μαζί με οκτώ ακόμη αντιφασίστες άλλης εθνικότητας.
Πηγές. Βιβλιογραφία
Κατηγορία:Έλληνες αντιστασιακοί Κατηγορία:Εκτελεσθέντες αντιστασιακοί Κατηγορία:Σαμποτάζ Κατηγορία:Αντιστασιακοί του Β΄ Παγκοσμίου Πολέμου Κατηγορία:Μέλη της ΠΕΑΝ
Βερνάρδος Β΄ της Σαξονίας-Ιένας
Ο Βερνάρδος Β΄, γερμ. Bernard II (14 Οκτωβρίου 1638 - 3 Μαΐου 1678) από τον Οίκο των Βέττιν ήταν δούκας της Σαξονίας-Ιένας (1672-1678).
Οικογένεια
Ζήτησε να διαζευχθεί τη Μαρία-Καρλόττα και έκανε σχέση με τη Μαρία-Ελισάβετ του Κόσποτ, κυρία της Αυλής. Είχε τέκνο:
Τελικά δεν μπόρεσε να διαζευχθεί και επέστρεψε στην σύζυγό του.
Πηγές
Κατηγορία:Οίκος των Βέττιν
Ιωάννης Γουλιέλμος της Σαξονίας-Ιένας
Ο Ιωάννης-Γουλιέλμος, γερμ. Johann-Wilhelm (28 Μαρτίου 1675 - 4 Νοεμβρίου 1690) από τον Οίκο των Βέττιν ήταν δούκας της Σαξονίας-Ιένας (1678-1690).
Βιογραφία
Ήταν ο μόνο γιος του Βερνάρδου Β΄ δούκα της Σαξονίας-Ιένας και της Μαρίας-Καρλόττας των Λα Τρεμουάλ, κόρης του Ερρίκου δούκα του Τουάρ & Λα Τρεμουάλ.
Το 1690 απεβίωσε στην Ιένα σε ηλικία 15 ετών.
Aναφορές
Κατηγορία:Οίκος των Βέττιν
Νάσιοναλ Πρέμιερ Λιγκς Βικτόρια
Η Νάσιοναλ Πρέμιερ Λιγκς Βικτόρια (αγγλικά: National Premier Leagues Victoria) είναι πρωτάθλημα ποδοσφαίρου επαγγελματικών συλλόγων της Αυστραλίας που περιλαμβάνει ομάδες από την πολιτεία Βικτώρια. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Βικτώριας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Βικτώριας, το διοικητικό όργανο του αθλήματος στην πολιτεία.
Ιστορία
Το 2014 το πρωτάθλημα μετονομάστηκε από Βικτόριαν Πρέμιερ Λιγκ (Victorian Premier League) σε Νάσιοναλ Πρέμιερ Λιγκς Βικτόρια (National Premier Leagues Victoria) για να αντικατοπτρίζει την προσχώρησή του στη διοργάνωση Νάσιοναλ Πρέμιερ Λιγκς.
Εξωτερικοί σύνδεσμοι
Κατηγορία:Ποδόσφαιρο στην Αυστραλία
Α΄ Κατηγορία Ε.Σ.Κ.Α.Σ.Ε. καλαθοσφαίρισης ανδρών
Η Α' Κατηγορία Ε.Σ.Κ.Α.Σ.Ε. είναι ένα Ελληνικό ερασιτεχνικό πρωτάθλημα για ανδρικούς συλλόγους καλαθοσφαίρισης. Στο Ελληνικό σύστημα πρωταθλημάτων καλαθοσφαίρισης είναι το πέμπτο σε τάξη και ένα από τα δεκαεννέα τοπικά πρωταθλήματα, καθώς και το πρωταρχικό και πιο σημαντικό πρωτάθλημα της Ένωσης Σωματείων Καλαθοσφαίρισης Ανατολικής Στερεάς και Εύβοιας (Ε.Σ.ΚΑ.Σ.Ε.). Το πρωτάθλημα αποτελείται από 14 ομάδες (2020-2021) και λειτουργεί με το σύστημα προώθησης και υποβιβασμού με την Γ΄ Εθνική και τη Β' Κατηγορία Ε.Σ.ΚΑ.Σ.Ε..
Το πρωτάθλημα διοργανώθηκε για πρώτη φορά το 1980 από την Τοπική Επιτροπή Στερεάς Ελλάδας και μετέπειτα το 1986 ύστερα από την δημιουργία της Ένωσης Ανατολικής Στερεάς και Εύβοιας. Οι αγωνιστικές περίοδοι διαρκούν από τον Οκτώβριο μέχρι τον Μάιο (κανονική περίοδος και πλέι-οφ) με τις ομάδες να παίζουν 22 αγώνες η κάθε μία (κανονική περίοδος).
Από την έναρξη της Α΄ Κατηγορίας Ε.Σ.Κ.Α.Σ.Ε. το 1980, 18 ομάδες έχουν κερδίσει τον τίτλο με την καλύτερη από αυτές να είναι ο Γ.Σ. Λαμία (5). Η τρέχουσα πρωταθλήτρια είναι η ομάδα Ακαδημίες Χαλκίδας (ΧΒΑ), η οποία κέρδισε τον τίτλο την περίοδο 2018−19.
Ιστορία
Η καλαθοσφαίριση στην Ανατολική Στερεά ξεκίνησε να αναπτύσσεται στα τέλη της δεκαετίας του 1950, κυρίως στις πόλεις της Χαλκίδας και των Θηβών. Η Βοιωτία και η Εύβοια πραγματοποιούσαν επί σειρά ετών δικά τους ανεξάρτητα πρωταθλήματα στα οποία λάμβαναν μέρος οι τοπικές ομάδες. Οι κυριότερες ομάδες εκείνης της εποχής ήταν ο Τρίτων Χαλκίδας και ο Κάδμος Θήβας, που εκτός από το ποδοσφαιρικό τμήμα που ιδρύθηκε το 1958 και διαλύθηκε το 1968 είχε και τμήμα καλαθοσφαίρισης. Επίσης τμήμα καλαθοσφαίρισης διατηρούσε εκείνη την περίοδο η Α.Ε. Ορχομενού.
Στα μέσα της δεκαετίας του 1960, αξιοσημείωτο είναι το γεγονός ότι στον Κάδμο Θηβών αγωνίστηκαν για πρώτη φορά στην Ελλάδα έγχρωμοι αθλητές οι οποίοι ήταν στρατιώτες από την Αμερικάνικη βάση του Κιθαιρώνα που χρησιμοποιούνταν από το ΝΑΤΟ.
Ίδρυση
Το πρωτάθλημα διοργανώθηκε για πρώτη φορά το 1980, ύστερα από την ίδρυση της Τοπικής Επιτροπής Ανατολικής Στερεάς και Εύβοιας. Ιδρυτές ήταν ο Γ.Σ. Κάδμος Θήβας, η Α.Γ.Ε. Χαλκίδα, ο Α.Σ. Φθιώτις, ο Α.Ο. Ελατειακός και ο Α.Κ.Ο. Λιβαδειάς. Η πρώτη πρωταθλήτρια την περίοδο 1980–81 ήταν η ο Α.Σ. Φθιώτις από τη Λαμία.
Διοργάνωση
Υπάρχουν δεκατέσσερις ομάδες στη διοργάνωση που ανταγωνίζονται κάθε χρόνο σε δύο ξεχωριστές φάσεις. Κατά τη διάρκεια της περιόδου (από τον Οκτώβριο έως το Μάιο) κάθε ομάδα πρέπει να παίξει με όλες τις άλλες ομάδες στο πρωτάθλημα δύο φορές, μία φορά εντός έδρας και μία φορά εκτός έδρας. Αυτό σημαίνει ότι η κανονική περίοδος του πρωταθλήματος της Α΄ Κατηγορίας Ε.Σ.Κ.Α.Σ.Ε. τελειώνει μετά από όλες τις ομάδες να παίζουν 26 παιχνίδια.
Στο τέλος του πρωταθλήματος, οι τέσσερις καλύτερες ομάδες του βαθμολογικού πίνακα ξεκινάνε τα πλέι-οφ, η πρώτη ομάδα στη βαθμολογία αντιμετωπίζει την τέταρτη ομάδα του βαθμολογικού πίνακα, και ούτω καθεξής στους ημιτελικούς για μία σειρά πέντε παιχνιδιών. Οι δύο ομάδες των ημιτελικών προκρίνονται στον τελικό σε μία σειρά πέντε παιχνιδιών και αναδεικνύεται ο πρωταθλητής της διοργάνωσης.
Κάθε περίοδο, οι τέσσερις τελευταίες ομάδες της κανονικής περιόδου υποβιβάζονται στην Β΄ Κατηγορία Ε.Σ.Κ.Α.Σ.Ε. και αντικαθίστανται από τις τέσσερις πρώτες προκριθείσες ομάδες του ομίλου κατάταξης της Β΄ Κατηγορίας.
Σύνολο τίτλων ανά σύλλογο
1 Ο Γ.Σ. Λαμία κατέκτησε τα πρωταθλήματα της Α' Κατηγορίας Ε.Σ.ΚΑ.Σ.Ε. τις περιόδους 1980–81, 1988–89, 1990–91 και 1993–94, με την ονομασία Α.Σ. Φθιώτις. Ο Α.Σ. Φθιώτις ήταν η αρχική ονομασία του συλλόγου μέχρι και το 1996 όπου απέκτησε την σημερινή ονομασία. Την περίοδο 1998–99 το πρωτάθλημα της Α' Κατηγορίας Ε.Σ.ΚΑ.Σ.Ε. απονεμήθηκε στον Γ.Σ. Λαμία.
2 Ο Γ.Α.Σ. Μάκαρος Άμφισσας κατέκτησε τα πρωταθλήματα της Α' Κατηγορίας Ε.Σ.ΚΑ.Σ.Ε. τις περιόδους 1987–88, 1991–92 και 1994–95 με την ονομασία Γ.Α.Σ. Άμφισσας. Ο Γ.Α.Σ. Άμφισσας ήταν η αρχική ονομασία του συλλόγου έως το 1999 όπου και διαλύθηκε και δεν συμμετείχε στα πρωταθλήματα της Ε.Σ.ΚΑ.Σ.Ε. για τα επόμενα πέντε χρόνια. Το 2004 η ομάδα ανασυστάθηκε ως Γ.Α.Σ. Μάκαρος Άμφισσας.
Σύνολο τίτλων ανά περιφερειακή ενότητα
Ύστερα από την περίοδο 2018–19, οι πρωταθλήτριες ομάδες καλαθοσφαίρισης της Ένωσης Σωματείων Καλαθόσφαιρας Ανατολικής Στερεάς και Εύβοιας έχουν έρθει από τις τέσσερις Περιφερειακές Ενότητες από τις πέντε συνολικά της Περιφέρειας Στερεάς Ελλάδας. Η πιο επιτυχημένη είναι η Βοιωτία με 16 πρωταθλήματα. Στην δεύτερη θέση ακολουθεί η Φθιώτιδα με 10 πρωταθλήματα, στην τρίτη η Εύβοια με 9 και στην τέταρτη η Φωκίδα με 4. Κανένα από τα σωματεία της Ευρυτανίας δεν έχει ακόμη κερδίσει το πρωτάθλημα.
Σύλλογοι
Οι ακόλουθες 12 ομάδες που αγωνίζονται στην Α΄ Κατηγορία Ε.Σ.Κ.Α.Σ.Ε. κατά τη διάρκεια της περιόδου 2018–19: 1Ιδρυτικό μέλος της Ε.Σ.Κ.Α.Σ.Ε. 2Ιδρυτικό μέλος της Ε.Σ.Κ.Α.Σ.Ε. ως Γ.Α.Σ. Άμφισσας
Συμμετοχές
Οι σύλλογοι με έντονη γραφή παίζουν σήμερα στην κατηγορία και οι σύλλογοι με πλάγια γραφή έχουν διαλυθεί ή έχουν συγχωνευτεί.
Εξωτερικοί σύνδεσμοι
Ανατολικης Στερεας και Ευβοιας
Βασιλάκος
Το ελληνικό επώνυμο Βασιλάκος μπορεί να αναφέρεται σε κάποιο από τα παρακάτω πρόσωπα:
Λαμπανόρας
Το χωριό υπάγεται στη γεροντεία Λαμπανόρας της επαρχίας Σεντσιόνις στην επαρχία Βίλνιους.
Ιστορία
Το Λαμπανόρας συναντάται και με τις ονομασίες Λαμπανάρυ, Λαμπανόρο, Ουαμπονάρι (πολωνικά), Λαμπανόρε (Γίντις).
Ο οικισμός είναι γνωστός από το 1373. Το 1386, ο Μέγας Δούκας Γιογκάιλο παραχώρησε το Λαμπανόρας και άλλα χωριά στη νεόδμητη αρχιεπισκοπή του Βίλνιους. Το 1965 βρέθηκαν περίπου 470 κέρματα στο κοντά νεκροταφείο της πόλης. Τα κέρματα αποτελούνταν από γρόσια της Πράγας που έκοψαν οι Κάρολος Δ΄ (1316–1378) και Βενσεσλάους (1361–1419), καθώς και κέρματα του Μεγάλου Δουκάτου της Λιθουανίας από τον Βιτάουτας (1350–1430) και Καζίμιρ Δ΄ Γιαγκελόν (1427–1492). Πιστεύεται ότι ο θησαυρός θάφτηκε κατά τη δεκαετία του 1470. Η πρώτη εκκλησία στο χωριό αναφέρθηκε το 1522. Το πρώτο αρχοντικό αναφέρθηκε το 1568 ενώ το πρώτο σχολείο αναφέρθηκε το 1781. Το χωριό είχε 196 κατοίκους το 1866, ενώ αυξήθηκε σε 443 το 1923 και μετά μειώθηκε σε 264 το 1959 και 186 το 1979.
Το καλοκαίρι του 1941, κατά τη διάρκεια του Β΄ Παγκοσμίου Πολέμου, μια μονάδα των Άινζατσγκρουπεν και λιθουανοί συνεργάτες τους δολοφόνησαν τον πληθυσμό Εβραίων του χωριού σε μαζικές εκτελέσεις.
Εκκλησία του Λαμπανόρας
αριστερά|μικρογραφία|Άποψη της Εκκλησίας του Λαμπανόρας Ο θαυματουργός πίνακας της Παναγίας αναφέρθηκε για πρώτη φορά κατά τη διάρκεια μιας κανονικής επίσκεψης το 1655. Το 1820 χτίστηκε η ξύλινη εκκλησία του Λαμπανόρας, ωστόσο η εκκλησία κάηκε τον Δεκέμβριο του 2009. Τον Ιανουάριο του 2011, δεν είχε κυκλοφορήσει κάποια επίσημη αναφορά. Σύμφωνα με ανεπίσημες πηγές, η πιθανότητα πρόκλησης του ατυχήματος από ακούσια φωτιά που προκλήθηκε λόγω προβλήματος σε γραμμή ηλεκτρικού ρεύματος αποκλείστηκε και ο κύριος ένοχος που παρέμεινε ήταν ο εμπρησμός. Πιστεύεται ότι η εκκλησία έπεσε θύμα ληστείας και πάνω από τους 30 πίνακες αξίας (15 από αυτοί ήταν προστατευόμενα κρατικά μνημεία τέχνης) και κάηκε για να συγκαλύψει το έγκλημα. Κατά τη διάρκεια του καθαρίσματος, βρέθηκαν 1.017 κέρματα (γερμανικά πφένιχ, ρωσικά καπίκια, λιθουανικά τσέντας). Η ανακατασκευή της εκκλησίας βρίσκεται σε εξέλιξη, με χρηματοδότηση από τη κυβέρνηση και δωρεές πολιτών.
Εξωτερικοί σύνδεσμοι
Κατηγορία:Πόλεις της Λιθουανίας
280
Η τρέχουσα σελίδα αφορά το έτος 280 κατά το Γρηγοριανό ημερολόγιο
Το έτος 280 (CCLXXX ) ήταν ένα δίσεκτο έτος που ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Μεσσάλα και Γράτου (ή, λιγότερο γνωστό, το Έτος 1033 από Κτήσεως Κόσμου). Η ονομασία 280 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Αξιώματα της Ευκλείδειας γεωμετρίας
Τα αξιώματα επί των οποίων στηρίζεται η Ευκλείδεια Γεωμετρία ονομάζονται γεωμετρικά αξιώματα. Πρόκειται για προτάσεις που θεωρούνται παραδεκτές χωρίς όμως και να αποδεικνύονται. Τα γεωμετρικά αξιώματα διακρίνονται σε τρεις βασικές κατηγορίες:
Αξιώματα ισότητας
Δύο γεωμετρικά σχήματα ονομάζονται ίσα όταν τοποθετούμενα το ένα επί του άλλου εφαρμόζουν ακριβώς σε όλα τα μέρη τους.
Αξιώματα διάταξης
Τρία σημεία, έστω: Α, Β και Γ που βρίσκονται πάνω σε μια ευθεία (ε) λέμε ότι αποτελούν στην ευθεία την  "διάταξη Α, Β, Γ" ή ότι τα τρία σημεία αυτά είναι διαδοχικά σημεία πάνω στην ευθεία. Τότε το σημείο Β λέγεται και ενδιάμεσο των Α και Γ.
Δείτε επίσης
Κατηγορία:Ευκλείδεια Γεωμετρία
Battering Ram
Battering Ram είναι ο τίτλος του 21ου στούντιο δίσκου του βρετανικού heavy metal συγκροτήματος Saxon, ο οποίος κυκλοφόρησε στις 16 Οκτωβρίου του 2015 μέσω της δισκογραφικής εταιρείας "UDR Music".
Η αναγγελία για την ηχογράφηση του άλμπουμ έγινε το Νοέμβριο του 2014 από τον τραγουδιστή Μπιφ Μπάιφορντ, ο οποίος δήλωσε ότι το συγκρότημα θα επέστρεφε στο στούντιο από τον Ιανουάριο μέχρι τον Μάρτιο του επόμενου έτους. Στις 1 Αυγούστου του 2015, έγινε γνωστό το εξώφυλλο και οι τίτλοι των τραγουδιών του "Battering Ram", ενώ δημοσιοποιήθηκε το βίντεο του ομώνυμου κομματιού.
Ο δίσκος έφθασε στο # 50 των βρετανικών τσαρτ, την υψηλότερη θέση των Saxon στους καταλόγους επιτυχιών της πατρίδας τους μετά το 1988. Επίσης, μπήκε στο Top-20 της Γερμανίας και της Σουηδίας, όντας ο τρίτος συνεχόμενος στούντιο δίσκος τους που κατάφερνε κάτι τέτοιο.
Οι κριτικές για το άλμπουμ υπήρξαν θετικές, με το "Sputnik Music" να του δίνει μέσο όρο βαθμολογιών 3,5 / 5, το "Metal Archives" 87%, το "Blabbermouth" 8 / 10 και το "Rock Overdose" 91%.
Εμίλ Εγκέ
Βιογραφικά στοιχεία
Γεννήθηκε στις 18 Ιουλίου 1813 στο Παρίσι και σε ηλικία μόλις είκοσι ετών αναγορεύτηκε διδάκτορας της φιλολογίας. Δίδαξε ελληνικά από το 1834 σε διάφορα εκπαιδευτήρια του Παρισιού. Το 1840 ονομάστηκε καθηγητής agrégé της Ελληνικής φιλολογίας στη Σορβόνη και από το 1855 έγινε τακτικός καθηγητής. Διατέλεσε μέλος της Ακαδημίας των Επιγραφών και ισόβιος επίτιμος πρόεδρος του Συλλόγου προς διάδοση των Ελληνικών γραμμάτων στη Γαλλία. μικρογραφία|1844 Πέθανε στις 30 Αυγούστου του 1885 στη Ρουαγιά (Royat) και τάφηκε στο κοιμητήριο του Μονπαρνάς, κοντά στον τάφο του Αδαμάντιου Κοραή.
Battering Ram
Θέσεις τσαρτ
Battering Ram (άλμπουμ)
Εμίλ Εγκέ
Εργογραφία
Ο Εγκέ ήταν πολυγραφότατος, έχοντας δύο μόνιμους γραφείς στους οποίους υπαγόρευε τα έργα του. Στα σημαντικότερα έργα του κατατάσσονται τα εξής:
Πηγές
Κατηγορία:Γάλλοι φιλόλογοι Κατηγορία:Γάλλοι φιλέλληνες Κατηγορία:Γάλλοι λόγιοι Κατηγορία:Γάλλοι ελληνιστές
Battering Ram
Τα μέλη των Saxon
Το Battering Ram ηχογραφήθηκε από τους εξής μουσικούς:
Πηγές
Κατηγορία:Δισκογραφία των Saxon Κατηγορία:Άλμπουμ του 2015
Still Hungry
Το Still Hungry είναι το έκτο στούντιο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 19 Οκτωβρίου του 2004 μέσω της δισκογραφικής εταιρίας "Spitfire Records".
Η συγκεκριμένη κυκλοφορία είναι επανηχογράφηση του δίσκου "Stay Hungry" του 1984 και πραγματοποιήθηκε με σκοπό τον εορτασμό των είκοσι χρόνων από την αρχική κυκλοφορία του άλμπουμ. Εκτός από τις νέες εκτελέσεις των τραγουδιών του δίσκου, περιλαμβάνει τα κομμάτια "Never Say Never" και "Blastin' Fast & Loud" που είχαν γραφτεί το 1984 αλλά ολοκληρώθηκαν το 1999, τέσσερα νέα κομμάτια και το "Heroes Are Hard to Find", το οποίο ηχογραφήθηκε το 1998 για το σάουντρακ της ταινίας "Strangeland".
Οι κριτικές του δίσκου υπήρξαν θετικές, με το "Allmusic" να το βαθμολογεί με 3,5 / 5 αστέρια, το "Sputnik Music" με μέσο όρο βαθμολογιών 3,4 / 5, το "Sea of Tranquillity" με 3,5 / 5 και το "Metal Archives" με 83%.
Μέλη των Twisted Sister
Οι μουσικοί οι οποίοι ηχογράφησαν το "Still Hungry" ήταν οι εξής:
Πηγές
Κατηγορία:Άλμπουμ του 2004 Κατηγορία:Άλμπουμ των Twisted Sister
Κλάουδια Μπασόλς
Η Κλάουδια Μπασόλς (Claudia Bassols) καταλανική προφορά ΔΦΑ : [ˈkɫawðiə βəˈsɔɫs], ισπανική προφορά [ˈklauðja βaˈsols], γεννημένη στις 3 Οκτωβρίου 1979 στη Βαρκελώνη, είναι ισπανίδα ηθοποιός από την περιοχή της Καταλονίας της Ισπανίας
Η Μπασόλς αποφοίτησε από American School of Barcelona. Η εκπαίδευση της περιλαμβάνει ένα πτυχίο στη μουσική κωμωδία, με περαιτέρω μελέτες του δράματος στο Παρίσι, Λονδίνο, Λος Άντζελες, στο University of North Carolina Wilmington, και στο National Institute of Dramatic Art. Σπούδασε επίσης αγγλική γλώσσα και λογοτεχνία στο Πανεπιστήμιο της Βαρκελώνης
Η Μπασόλς εμφανίστηκε με την Άμπερ Τάμπλιν στην ταινία Blackout του 2008, το 2008 πρωταγωνίστησε στη σειρά του PBS Spain... on the road Again μαζί με τους Μάριο Μπατάλι, Γκουίνεθ Πάλτροου και Μαρκ Μπίτμαν. Το 2009 η Μπασόλς έπαιξε πρωταγωνιστικό ρόλο στο The Eagle Path με τον Ζαν Κλοντ Βαν Νταμ. Η ταινία προβλήθηκε στις Κάννες το 2010, και κυκλοφόρησε στο οικιακό βίντεο το 2012.
Τον Οκτώβριο του 2010 η Μπασόλς περιλήφθηκε στο Sexiest Women Alive Atlas του περιοδικού Esquire.
Φιλμογραφία
Ισπανική ή καταλανική γλώσσα
Προσωπική ζωή
Μιλάει ισπανικά, καταλανικά, αγγλικά, σουηδικά, γαλλικά και ιταλικά.
Εξωτερικοί σύνδεσμοι
Κατηγορία:Ισπανοί ηθοποιοί
Γουλιέλμος Ερρίκος της Σαξονίας-Άιζεναχ
Βιογραφία
Ήταν ο μόνος (επιζήσας) γιος του Ιωάννη-Γουλιέλμου Γ΄ δούκα της Σαξονίας-Άιζεναχ και της Αμαλίας, κόρης του Γουλιέλμου πρίγκιπα του Νασσάου-Ντητς.
Το 1741 απεβίωσε στο Άιζεναχ σε ηλικία 50 ετών. Το 1751 απεβίωσε και η δεύτερη σύζυγός του.
Οικογένεια
Νυμφεύτηκε το 17613 την Αλμπερτίνα-Γιουλιάνα, κόρη του Γεωργίου-Αυγούστου κόμη του Νασσάου-Ίντσταϊν. Δεν απέκτησαν απογόνους και η Αλμπερτίνα-Γιουλιάναν απεβίωσε το 1722.
Aναφορές
Κατηγορία:Οίκος των Βέττιν
Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων
Το Υπουργείο Ανάπτυξης, Ανταγωνιστικότητας, Υποδομών, Μεταφορών και Δικτύων (ΥΠ.ΑΝ.ΥΠ.) συστάθηκε στις 21 Ιουνίου 2012, μετά από πρόταση του πρωθυπουργού Αντώνη Σαμαρά, και ήταν εθνικός φορέας του ελληνικού κράτους.
Ήταν το 6ο στη σειρά τάξης των υπουργείων, σύμφωνα με την απόφαση Υ4/21.6.2012 του πρωθυπουργού.
Υπουργός του ήταν ο Κωστής Χατζηδάκης και αναπληρωτής υπουργός ο Σταύρος Καλογιάννης.
Συγκρότηση
Το υπουργείο συγκροτήθηκε από τις υπηρεσίες των τέως υπουργείων Υποδομών, Μεταφορών και Δικτύων και Ανάπτυξης, Ανταγωνιστικότητας και Ναυτιλίας, εκτός από τις υπηρεσίες που μεταφέρθηκαν στο Υπουργείο Ναυτιλίας και Αιγαίου, και από τη Γενική Γραμματεία Έρευνας και Τεχνολογίας, που μεταφέρθηκε από το τέως Υπουργείο Παιδείας, Διά Βίου Μάθησης και Θρησκευμάτων.
Ηγεσία υπουργείου
Την ηγεσία του υπουργείου αποτελούσαν οι:
Εξωτερικοί σύνδεσμοι
Ανάπτυξης, Ανταγωνιστικότητας, Υποδομών, Μεταφορών και Δικτύων
Βοσνιακό Λαϊκό Κόμμα (Σερβία)
μικρογραφία Το Βοσνιακό Λαϊκό κόμμα (σερβικά : Бошњачка народна странка) είναι μειονοτικό πολιτικό κόμμα της Σερβίας. Ιδρυτής και πρόεδρος του είναι ο Μούγιο Μούκοβιτς.
Με βάση το γεγονός ότι το πολιτικό σκηνικό στο Σαντζάκ, ιδιαίτερα στο πλαίσιο της εθνικής μειονότητας των Βοσνίων, για το μεγαλύτερο μέρος του δεν είναι σε θέση να ανταποκριθεί επαρκώς στις τρέχουσες προκλήσεις και τις ανησυχίες για τη μελλοντική εξέλιξη της κατάστασης στην περιοχή του Σαντζάκ στις 15 Ιανουαρίου 2012 στο Νόβι Παζάρ ιδρύθηκε το Βοσνιακό Λαϊκό κόμμα (BNS).
Στις εκλογές για την Εθνοσυνέλευση της Σερβίας τον Μάιο του 2012 το BNS συμμετείχε με τον συνασπισμό Μετακίνηση της Σερβίας κερδίζοντας μία έδρα, ο πρόεδρος Μούγιο Μούκοβιτς εκλέχτηκε βουλευτής στο Σερβικό κοινοβούλιο.
Παραπομπές
Κατηγορία:Πολιτικά κόμματα της Σερβίας
Θολός Σερρών
Ο Θολός, γνωστός και ως Θολό, είναι πεδινό χωριό της Περιφερειακής Ενότητας Σερρών με υψόμετρο 70 μέτρα, το οποίο βρίσκεται σε απόσταση 6,5 χλμ. νοτιοδυτικά της Νέας Ζίχνης και 26 ΝΑ. των Σερρών. Αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Πόρνας (Γάζωρος). Σύμφωνα με το σχέδιο Καλλικράτης αποτελεί την Τοπική Κοινότητα Θολού που υπάγεται στη Δημοτική Ενότητα Νέας Ζίχνης του Δήμου Νέας Ζίχνης και σύμφωνα με την απογραφή του 2011 έχει πληθυσμό 776 κατοίκους, ενώ με την απογραφή του 2001 είχε 918 εγγεγραμμένους κατοίκους.
Μετά τον Α΄ παγκόσμιο πόλεμο και ως το 1922 ήρθαν και κατοίκησαν στον οικισμό πρόσφυγες από την Ανατολική Ρωμυλία και την Ανατολική Θράκη. Αυτοί μαζί με λίγους ντόπιους κατοίκους και μερικές οικογένειες Σαρακατσαναίων που εγκαταστάθηκαν στο χωριό μεταπολεμικά, αποτέλεσαν την Κοινότητα Θολού Σερρών.
Παραπομπές
Κατηγορία:Δήμος Νέας Ζίχνης Κατηγορία:Χωριά του νομού Σερρών
Εθνική Νιγηρίας (καλαθοσφαίριση ανδρών)
Η εθνική ομάδα καλαθοσφαίρισης ανδρών της Νιγηρίας είναι το αντιπροσωπευτικό συγκρότημα της Νιγηρίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Νιγηρίας (NBBF).
Ιστορία
Η Νιγηρία εντάχθηκε στους κόλπους της Διεθνούς Ομοσπονδίας Καλαθοσφαίρισης (FIBA) ​​το 1964. Πρόσφατα, η ομάδα έχει γνωρίσει επιτυχίες, γεγονός που οφείλεται σε έναν αυξανόμενο όγκο ταλέντων από τη Νιγηρία, καθώς και τη συμμετοχή πολλών εξ αυτών στο κολλεγιακό πρωτάθλημα των Ηνωμένων Πολιτειών. Η ομάδα κατάφερε να προκριθεί δυο φορές στο Παγκόσμιο Πρωτάθλημα, το 1998 και το 2006. Οκτώ παίκτες από την ομάδα που εκπροσώπησε τη Νιγηρία στο Αφρικανικό Πρωτάθλημα του 2009, γεννήθηκαν στις Ηνωμένες Πολιτείες.
​​Παγκόσμιο Πρωτάθλημα 2006
Η Νιγηρία πήρε μέρος στο Παγκόσμιο Πρωτάθλημα ​​2006 που διεξήχθη στην Ιαπωνία. Μετείχε στον 1ο Όμιλο με την Αργεντινή, τη Γαλλία, το Λίβανο, τη Σερβία, το Μαυροβούνιο και τη Βενεζουέλα. Η ομάδα κατέλαβε την 3η θέση στον 1ο όμιλο και προκρίθηκε στη φάση των 16, όπου και ηττήθηκε από τη Γερμανία με 78–77. Εν τέλει κατετάγη 14η.
Ολυμπιακοί Αγώνες 2012
Το 2012, η Νιγηρία μετείχε στο προολυμπιακό τουρνουά που διεξήχθη στο Καράκας της Βενεζουέλας, πετυχαίνοντας την έκπληξη καθώς νίκησε στα προημιτελικά την Ελλάδα με σκορ 79–80. Έπειτα σφράγισε το εισιτήριο της πρόκρισης επικρατώντας της Δομινικανής Δημοκρατίας με 88–73.
Στους Ολυμπιακούς Αγώνες του 2012 στο Λονδίνο, η Νιγηρία είχε συνολικά τέσσερις ήττες και μία και μοναδική στην ιστορία της στους Ολυμπιακούς Αγώνες, νίκη εναντίον της Τυνησίας.
Ολυμπιακοί Αγώνες 2016
Η Νιγηρία προκρίθηκε στους Ολυμπιακούς Αγώνες το 2016 στο Ρίο, ως πρωταθλήτρια ομάδα του Αφρικανικού Πρωταθλήματος το 2015. Τερμάτισαν τελευταίοι στον Β' Όμιλο, κερδίζοντας ένα παιχνίδι (κόντρα στην Κροατία) και χάνοντας τα υπόλοιπα τέσσερα. Η ομάδα αγωνίστηκε στο τουρνουά με πολλές απουσίες λόγω τραυματισμών σημαντικών διεθνών παικτών.
Ολυμπιακοί Αγώνες 2020
Ως η κορυφαία αφρικανική ομάδα του Παγκοσμίου Κυπέλλου 2019, η Νιγηρία, προκρίθηκε αυτομάτως στους Ολυμπιακούς Αγώνες του 2020 στο Τόκυο. Αυτή ήταν η τρίτη σερί πρόκριση της ομάδας σε Ολυμπιακούς Αγώνες. προπονητής της ομάδας είναι ο Μάικ Μπράουν και στην ομάδα βρέθηκαν επτά αθλητές που αγωνίζονται στο ΝΒΑ. Στις 10 Ιουλίου 2021, κατά την περίοδο της προετοιμασίας έγινε η πρώτη αφρικανική εθνική ομάδα στην ιστορία που κέρδισε σε αγώνα την Εθνική των ΗΠΑ (90-87).
Στατιστικά
Με βάση την κατάταξη της FIBA τον Φεβρουάριο του 2023, η Νιγηρία βρισκόταν στην 19η θέση στον κόσμο.
Εξωτερικοί σύνδεσμοι
Νιγηριας
Φρειδερίκος Φερδινάνδος Κωνσταντίνος της Σαξονίας-Βαϊμάρης-Άιζεναχ
Ο Φρειδερίκος-Φερδινάνδος-Κωνσταντίνος, γερμ. Friedrich-Ferdinand-Constantin (8 Σεπτεμβρίου 1758 - 6 Σεπτεμβρίου 1793) από τον Οίκο των Βέττιν ήταν πρίγκιπας της Σαξονίας-Βαϊμάρης.
Βιογραφία
Ήταν ο δευτερότοκος γιος του Ερνέστου-Αυγούστου Β΄ δούκα της Σαξονίας-Βαϊμάρης-Άιζεναχ και της Άννας-Αμαλίας των Γουέλφων, κόρης του Καρόλου Α΄ δούκα του Μπράουνσβαϊγκ-Βολφενμπύτελ.
Το 1793 απεβίωσε στο Βήμπελκιρχεν (τώρα μέρος του Νόινκιρχεν) σε ηλικία 35 ετών.
Παραπομπές
Κατηγορία:Οίκος των Βέττιν
Καβαλερία Ρουστικάνα
Η Καβαλερία ρουστικάνα (πρωτ. τίτλος Cavalleria Rusticana, σε ελεύθερη μετάφραση Αγροτική ιπποσύνη) είναι μονόπρακτη όπερα του 1889, σε μουσική του Πιέτρο Μασκάνι. Βασίζεται στο ομώνυμο διήγημα του Τζιοβάνι Βέργκα, όπως αυτό διασκευάστηκε σε λιμπρέτο από τους Τζιοβάνι Ταρτζιόνι-Τοτσέτι και Γκουΐντο Μενάσι. Αποτελεί ένα από τα χαρακτηριστικότερα δείγματα του βερισμού, δηλ. της ρεαλιστικής όπερας που άνθισε στην Ιταλία κατά τα τέλη του 19ου και τις αρχές του 20ού αιώνα.
Ιστορία της σύνθεσης
Πριν την Καβαλερία Ρουστικάνα, ο Μασκάνι ήταν ένας άσημος νεαρός μουσικός. Είχε ήδη ξεκινήσει να γράφει δύο όπερες, όταν έμαθε για το διαγωνισμό νέων ταλέντων του μιλανέζικου εκδοτικού οίκου Casa Sonzogno: οι υποψήφιοι καλούνταν να καταθέσουν μια μονόπρακτη όπερα και οι τρεις καλύτερες θα παρουσιάζονταν στη Ρώμη με έξοδα του διοργανωτή. Ζήτησε λοιπόν από το φίλο του Ταρτζιόνι-Τοτσέτι, ποιητή και καθηγητή Λογοτεχνίας στη Ναυτική Ακαδημία του Λιβόρνο, να βρει μια σύντομη ιστορία και να την μετατρέψει σε λιμπρέτο. Αυτός επέλεξε την Καβαλερία Ρουστικάνα του Βέργκα και ξεκίνησε τη διασκευή, βοηθούμενος από το συνάδελφό του Μενάσι.
Τα χρονικά περιθώρια ήταν ασφυκτικά (ο Μασκάνι πληροφορήθηκε το διαγωνισμό μόλις δύο μήνες πριν τη λήξη του) και οι δημιουργοί αναγκάστηκαν να δουλεύουν εκ παραλλήλου, πράγμα ασυνήθιστο. Οι δύο καθηγητές έστελναν στο Μασκάνι το λιμπρέτο τμηματικά, συχνά γραμμένο στην πίσω μεριά κάποιας αναμνηστικής κάρτας, και αυτός συνέθετε τη μελωδία κομμάτι-κομμάτι, ενίοτε χωρίς να γνωρίζει πώς ακριβώς θα είναι η συνέχεια. Τελικά το έργο ολοκληρώθηκε την τελευταία στιγμή και υποβλήθηκε στην κριτική επιτροπή με τη λήξη της προθεσμίας. Παρόλα αυτά κατάφερε να ξεχωρίσει ανάμεσα σε 72 ακόμα όπερες και πήρε το δρόμο για το φημισμένο Τεάτρο Κονστάντσι της Ρώμης.
Η πρεμιέρα έλαβε χώρα το Μάιο του 1890 και ήταν θριαμβευτική - λέγεται πως το κοινό καλούσε με τα χειροκροτήματά του όλο το βράδυ το Μασκάνι στη σκηνή για να τον αποθεώσει. Με την πρώτη του προσπάθεια, ο μόλις 26 ετών συνθέτης μπήκε στο πάνθεον της ιταλικής όπερας, έστω κι εάν στη συνέχεια δεν μπόρεσε να επαναλάβει το κατόρθωμα με ένα έργο αντίστοιχης αξίας. Μέχρι σήμερα, η Καβαλερία Ρουστικάνα είναι μια από τις πλέον πολυπαιγμένες όπερες παγκοσμίως.
Σύνοψη
Ο νεαρός Τουρίντου επιστρέφει από τη στρατιωτική του θητεία και βρίσκει την αγαπημένη του Λόλα παντρεμένη με τον πλούσιο Άλφιο. Για να την εκδικηθεί, συνάπτει δεσμό με τη Σαντούτσα. Παρακινημένη από τη ζήλεια η Λόλα επιστρέφει στην αγκαλιά του, χωρίς κανείς απ' τους δύο να διακόψει την προηγούμενη σχέση του.
Στο σημείο αυτό ξεκινά η πλοκή του έργου, με τους χωρικούς να συγκεντρώνονται στην πλατεία για να εορτάσουν την Ανάσταση. Εκεί, απέναντι από την εκκλησία, βρίσκεται η ταβέρνα της Λουτσία - μητέρας του Τουρίντου. Ενώ όμως το χωριό ασχολείται με τη σπουδαία ημέρα, η Σαντούτσα βασανίζεται από φοβερές έγνοιες: υποψιάζεται πως ο Τουρίντου την απατά με τη Λόλα. Ξεκινά να εκμυστηρεύεται τις αγωνίες της στη Λουτσία, αλλά η συζήτηση διακόπτεται από τον Άλφιο, ο οποίος φτάνει στην ταβέρνα και ζητά κρασί. Η Λουτσία απαντά ότι δεν έχει, αλλά περιμένει τον Τουρίντου που έχει φύγει από νωρίς για να φέρει προμήθειες απ' το Φρανκοφόντε. Τότε ο Άλφιο παρατηρεί πως τον είδε τα ξημερώματα κοντά στο σπίτι του.